Årets udgave af motionsløbet Royal Run er i gang i Aalborg. Her er 10.000 løbere tilmeldt. Det er lidt færre end de tidligere gange, der har været Royal Run. Sidst arrangementet blev afviklet var der 14.000 med. Det er fjerde gang, der afholdes Royal Run og første gang turen i Aalborg går over Limfjordsbroen. Ruten hen over Limfjordsbroen er planlagt, så der på intet tidspunkt er spærret for trafikken. Aalborg har været værtsby for Royal Run siden 2018, hvor det store event havde premiere. På havnefronten er der en folkefest, som deltagerne kan glæde sig til at komme tilbage og være en del af. Undervejs er der masser af underholdning, som skal være med til at holde motivationen hele vejen igennem.

Opsummering:
10.000 nordjyder løber Royal Run i Aalborg.